महाभारतम्-05-उद्योगपर्व-031
युधिष्ठिरेण सञ्जयंप्रति धृतराष्ट्रभीष्मयोरभिवादनपूर्वकं सन्धिकरणविज्ञापननिवेदनचोदनम् ।। 1 ।।
	तथा दुर्योधनंप्रति तत्कृतानयोपेक्षणकथनपूर्वकं ग्रामपञ्चकदानेन सन्धिकरणसन्देशः ।। 2 ।।

5-31-1 सन्तं साधुम्। असन्तं दुष्टम् । धाता ईश्वरः ।। 1 ।।
5-31-2 शुक्रं बीजभूतं प्राचीनं कर्म उच्चरन् उद्दीपयन् ।। 2 ।।
5-31-7 सर्वं ब्रह्माण्डम्। संहत्य एकीभूय ।। 7 ।।
5-31-13 अतितिक्षाम क्षान्तवन्तो वयम् तत्र हेतुः मां वधीष्मेति ।। 13 ।।
5-31-17 गृद्धां लुब्धाम् ।। 17 ।।
5-31-18 अवसानं वसतिस्थानम् ।।